NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/188-15

5. maj 2015. godine

B e o g r a d

**Z A P I S N I K**

**39. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 5. MAJA 2015. GODINE**

Sednica je počela u 9,00 časova.

 Sednici je predsedavao Petar Petrović, predsednik Odbora.

 Sednici su prisustvovali članovi Odbora: Biljana Ilić Stošić, Biljana Savović, Mirjana Andrić, Živan Đurišić, Tanja Tomašević Damnjanović, Miletić Mihajlović, Laslo Varga, Neđo Jovanović i Velinka Tošić.

Sednici je prisustvovao Vučeta Tošković (zamenik Vladimira Đukanovića).

 Sednici nisu prisustvovali članovi Odbora: Aleksandar Martinović, Dragan Paunović, Olgica Batić, Meho Omerović, Jovan Marković, Balša Božović, niti njihovi zamenici.

Sednici su prisustvovali Miroljub Tomić, član Visokog saveta sudstva, Vesna Janjić, samostalni savetnik u Visokom savetu sudstva, Čedomir Backović i Nela Kuburović, pomoćnici ministra pravde, Jovan Ćosić, načelnik odeljenja, i Zlatko Petrović, viši savetnik u Ministarstvu pravde.

Na predlog predsednika Odbora utvrđen je sledeći

D n e v n i r e d :

1. Razmatranje Predloga zakona o zaštiti prava na suđenje u razumnom roku, koji je podnela Vlada (broj 7-926/15, od 3. aprila 2015. godine), u načelu;
2. Razmatranje Predloga zakona o dopuni Zakona o sudijama, koji je podnela Vlada (broj 70-1107/15, od 24. aprila 2015. godine), u načelu;
3. Razmatranje Predloga zakona o potvrđivanju Sporazuma između Vlade Republike Srbije i Vlade Ruske Federacije o uzajamnoj zaštiti tajnih podataka, koji je podnela Vlada (broj 011-366/15, od 18. februara 2015. godine);
4. Razmatranje Predloga odluke o izboru sudije koji se prvi put bira na sudijsku funkciju, koju je podneo Visoki savet sudstva (broj 02-1112/15, od 24. aprila 2015. godine)
5. Razno.

Pre prelaska na rad po utvrđenom dnevnom redu usvojen je, bez primedaba, zapisnik sa 38. sednice Odbora.

**Prva tačka dnevnog reda:** **Razmatranje** **Predloga zakona o zaštiti prava na suđenje u** **razumnom roku**

Pomoćnik ministra Čedomir Backović ukratko je upoznao članove Odbora sa ciljevima i predloženim rešenjima Predloga zakona.

 Povodom Predloga zakona, podržavajući predložena rešenja, govorili su Vučeta Tošković, Biljana Ilić Stošić, Mirjana Andrić i Neđo Jovanović.

Odbor je odlučio da, na osnovu člana 156. stav 3. Poslovnika Narodne skupštine, podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaštiti prava na suđenje u razumnom roku u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**Druga tačka dnevnog reda: Razmatranje Predloga zakona o dopuni Zakona o sudijama**

Odbor je odlučio da, na osnovu člana 156. stav 3. Poslovnika Narodne skupštine, podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o dopuni Zakona o sudijama u načelu.

Za izvestioca Odbora na sednici Narodne skupštine određen je Petar Petrović, predsednik Odbora.

**Treća tačka dnevnog reda: Razmatranje Predloga zakona o potvrđivanju Sporazuma između Vlade Republike Srbije i Vlade Ruske Federacije o uzajamnoj zaštiti tajnih podataka**

Odbor je odlučio da, na osnovu člana 156. stav 3. Poslovnika Narodne skupštine, podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Sporazuma između Vlade Republike Srbije i Vlade Ruske Federacije o uzajamnoj zaštiti tajnih podataka, koji je podnela Vlada.

Za izvestioca Odbora na sednici Narodne skupštine određen je Petar Petrović, predsednik Odbora.

**Četvrta tačka dnevnog reda: Razmatranje Predloga odluke o izboru sudije koji se prvi put bira na sudijsku funkciju, koju je podneo Visoki savet sudstva (broj 02-1112/15, od 24. aprila 2015. godine)**

Odbor je odlučio da, na osnovu čl. 51. i 201. Poslovnika Narodne skupštine, podnese sledeći

I Z V E Š T A J

Odbor za pravosuđe, državnu upravu i lokalnu samoupravu je konstatovao da je Predlog odluke o izboru sudija koji se prvi put biraju na sudijsku funkciju Visoki savet sudstva podneo kao ovlašćeni predlagač, u skladu sa članom 50. stav 4. Zakona o sudijama.

Odbor je odlučio da predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju.

Za izvestioca Odbora na sednici Narodne skupštine određen je Petar Petrović, predsednik Odbora.

**Peta tačka dnevnog reda: Razno**

Predsednik Odbora obavestio je članove Odbora da će se predlozi zakona u pojedinostima razmatrati na sednici u četvrtak, 7. maja, u 9,00 časova.

Sednica je završena u 9,30 časova.

SEKRETAR PREDSEDNIK

Ljiljana Miletić Živković Petar Petrović